Amina

Amina on arabiankielinen naisen etunimi, joka tarkoittaa ’uskollista’ ja ’rehellistä’. Englantilaisella kielialueella se voidaan tulkita myös William-nimen naispuolisen vastineen Williaminan lyhentymäksi.

Amina-nimellä on erityinen merkitys islaminuskoisille, sillä profeetta Muhammedilla oli tämänniminen äiti. Suomessa Amina onkin yksi yleisimmistä musliminimistä. Digi- ja väestötietoviraston mukaan se on vuoteen 2020 mennessä ollut virallisena etunimenä noin 680–690 naisella.

Tunnettuja Aminoja
Amina (k. 577), Muhammedin äiti
Amina Alaoui (s. 1964), marokkolainen laulaja
Amina Annabi (s. 1962), tunisialais-ranskalainen laulaja ja näyttelijä
Amina Bakhit (s. 1990), sudanilainen keskipitkän matkan juoksija
Amina Helmi (s. 1970), argentiinalais-alankomaalainen tähtitieteilijä
Amina Lawal (s. 1973), kuolemaan tuomittu, sittemmin syytteestä vapautettu nigerialainen
Amina Mohammed (s. 1961), nigerialainen poliitikko ja YK:n varapääsihteeri 
Amina Rizk (1910–2003), egyptiläinen näyttelijä
Amina Saada (s. 1989), suomalais-algerialainen moukarinheittäjä

Lähteet

Aiheesta muualla

 Etunimien taivutus: Amina (Kotimaisten kielten keskuksen verkkojulkaisu)

Etunimet